สวัสดีค่ะ ขอปรึกษาหน่อยค่ะถ้าเริ่มกินยาคุมแผงแรกแล้วไม่ตรงกับประจำเดือนมาใน5วัน แล้วกินไปได้10วันมีเพศสัมพันธ์กับแฟนแล้วแตกในค่ะแบบไม่ได้ป้องกันจะท้องไหมค่ะ
สวัสดีค่ะ ยาคุมกำเนิดแบบแผงรายเดือนเป็นวิธีการคุมกำเนิดแบบใช้ฮอร์โมนที่ได้ประสิทธิภาพดี ถ้ากินอย่างถูกต้อง คือกินทุกวัน คลาดเคลื่อนวันละไม่เกิน 3 ชั่วโมง โดยควรเริ่มกินในช่วงที่แน่ใจว่าไม่ได้ตั้งครรภ์ก็คือในช่วง 5 วันแรกที่มีประจำเดือน หากรับประทานในช่วงอื่นของเดือนอาจจะต้องกินให้ติดต่อกัน 7 วันก่อนจึงจะมีเพศสัมพันธ์แบบไม่ป้องกันได้ดังนั้นถ้าได้กินติดต่อกัน 10 วันแล้วค่อยมีเพศสัมพันธ์ โอกาสตั้งครรภ์มีน้อยมากๆค่ะผลข้างเคียงของยาคุมที่เจอนั้นขึ้นอยู่กับยี่ห้อและปริมาณฮอร์โมนในยาคุมชนิดนั้นๆค่ะ สามารถเลือกได้ตามความเหมาะสม ขอแค่ให้กินสม่ำเสมอเพื่อให้ได้ประสิทธิภาพในการคุมกำเนิด